**te-ai înălțat**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te-ai înălțat mult prea devreme

lăsând aici pe cei ce ți-au fost dragi

nu vor avea de ce să te blesteme

cu ei de astăzi pâinea n-o să mai împarți

și bani vor fi de-acum mai mulți

să-și ia câte ceva în casă

vor fi și mai sătui și mai spălați

căci au scăpat de-o gură-n plus la masă

doar nopțile când vor veni

și zâmbetul pe chip o să le-așeze

în visul lor vei coborî să îi mângâi

iar ei de dor să te îmbrățișeze

blestemată soartă fără de noroc

ce zborul ai înfrânt cu perfidie

din viață ai făcut un straniu joc

din lacrimi scurse neînțeleasă bucurie